АҞӘА, цәыббра 9 - Sputnik. Алаинер "Князь Владимир" асанитартә ршаҳаҭга амам, уи азы ари ашықәс азы аресқәа рымҩаԥгара алшом ҳәа аанацҳауеит аӷба аоператор ИАЕ "Черноморские круизы" асаит.
Иаанкылоуп ареисқәа: №13 (цәыббра 5 – 11), №14 (цәыббра 12 – 18). Ареис №12 апассаџьырцәа Шәача игылан нанҳәа 29 инаркны цәыббра 4 нӡа.
Цәыббрамзазы иҟамлаз ареисқәа рпассаџьырцәа рԥара рзырхынҳәхоит ҳәа аҩуеит Урыстәыла атуроператорцәа Рассоциациа а-Вестник. Асаит адыррақәа рыла апассаџьырцәа ирылшоит абронь 2022 шықәсахьы ииаргар ахшәаа ацҵада.
Ареис №12 апассаџьырцәа ирыдгалан апроблема аӡбшьазы ҩ-вариантк. Иаанымгылаз атуристцәа ИАЕ "Черноморские круизы" адиректор хада Александр Брежнев иԥылара ашьҭахь ирыдгалан атур ахәԥсеиԥш иузмырхынҳәуа аихамҩатә билеҭқәа рыхәԥсагьы рзыршәарц.
Алаинер аҿы иаанхаз амшын ихымлакәа зыхә ршәаз амаҵзура роуа иалагеит.
Акруиз анааныркылоз аамҭазы аӷбаҿы 450 турист ыҟан.
Шәача атранспорттә прокуратура атуристцәа рзинқәа рықәныҟәара ҭнаҵаауеит. Иара аҳасабырба кьыԥхьхоит мызкы анаҩс.
АИХқәа ишаарыцҳауа ала ИАЕ "Черноморские круизы" акомпенсациақәа ршәара иалагахьеит, арзаҳал назышьҭыз 272 пассаџьыр рԥарақәа роухьеит. Аҽа 105-ҩык хара имгакәа аԥара рырҭараны иҟоуп.
АҞӘА, цәыббра 23 - Sputnik. ConIFA Africa аҳәаақәа ирҭагӡаны ашьапылампыл ачемпионат абҵара 13- 25 рзы Занзибар имҩаԥысраны иҟоуп, ҳәа аанацҳауеит аиҿкаара Twitter аҿтәи адаҟьаҿы.
Ихьыԥшым ашьапылампылтә командақәа р-Конфедерациа еиҿкаан 2013 шықәсазы. ConIFA еиднакылоит FIFA иалам 25 команда. Аамҭақәак раԥхьа аҽа хырхарҭакгьы аусура иалагеит – Африкатәи аконтинент аҿы ачемпионат амҩаԥгара.
Уаанӡа аԥхынразы ачемпионат азыԥхьагәаҭан аха акоронавирус иахырҟьаны аамҭа еиҭакын.
Рашәарамзазы ашьапылампыл азы Европа ачемпионат ConIFA-2021, Франциатәи ақалақь Ницца имҩаԥысраны иҟаз ахыган атурнир, аепидемиологиатә ҭагылазаашьа Франциа иахьыуадаҩуи анапхгара ауснагӡатә ашәарҭадара иахьзадымгылои азы. Ашьапылампыл азы Аԥсны еизгоу акоманда ConIFA-2021 Европа ачемпионат иалахәхараны иҟан.
2016 шықәсазы ашьапылампыл азы Европа ачемпионат ConIFA Аԥсны имҩаԥысуан. Аԥснытәи акоманда аиааира агеит.
АҞӘА, цәыббра 23 - Sputnik. Урыстәыла ахада Владимир Путин Агәымшәараз амедал ианеишьеит Перм ауаа ҭазырхаз ауаҩы даанызкылаз аполициа аусзуҩ, аполициа алеитенант еиҵбы Константин Калинин ҳәа аанацҳауеит РИА Новости.
Алеитенант еиҳабы Владимир Макаров ианашьоуп амедал "Ауаажәларратә еиҿкаара ахьчараҿы аҽалкааразы". Макаров ауаа аҵараиурҭа ахыбра рдәылгара еиҿикааит.
Ахада иусдҵа атекст аҿы иарбоуп арҭ рҩыџьагьы фырхаҵарыла рхы мҩаԥыргеит ҳәа.
Урыстәыла ААР ахада Владимир Колокольцев Калинин изаамҭанытәиу ачын " аполициа алеитенант " ииҭеит, Макаров — "аполициа акапитан ".
Цәыббра 20 азы Пермтәи амилаҭтә ҭҵаарадырратә университет аҵакыраҿы ауниверситет астудент аҵаратә корпус аҿы ахысра далагеит. Ф-ҩык ҭахеит 42-ҩык аахақәа роуит.
Аусбарҭа адыррақәа рыла, ахҭыс ахьыҟалаз раԥхьа инеиз иреиуоуп аполициа алеитенант аиҳабы Владимир Макарови аполициа алеитенант еиҵбы Константин Калинини. Макаров аҭыԥ аҟынтәи ауаа рықәгара далагеит, Калинин аҵараиурҭахь дыҩналеит. Уа дибеит абџьар зкыз ауаҩы. Аиҿахысра ашьҭахь ацәгьоуҩы дихәит, анаҩс иабџьар ихихит, раԥхьатәи ацхыраарагьы изыҟаиҵеит.
Анаҩс ахәшәтәырҭахь днаргеит. Ашьаус абри ахҭыс аганахь ала ихацыркуп. Ацәгьоуҩы аашықәса инаркны ҩажәашықәсанӡа иқәырҵар ҟалоит мамзаргьы иԥсы ахьынӡаҭоу ҭакрала ахыгара иқәырҵар ҟалоит.